b'\n_START_ARTICLE_\nEgipto Mau\n_START_PARAGRAPH_\nEgipto Mau\xc2\xa0\xe2\x80\x93 vidutinio dyd\xc5\xbeio, trumpaplauk\xc4\x97s kat\xc4\x97s. Tai vienintel\xc4\x97s kat\xc4\x97s, turin\xc4\x8dios nat\xc5\xabraliai susidariusias, o ne specialiai i\xc5\xa1veistas d\xc4\x97meles. D\xc4\x97mel\xc4\x97s yra ne tik ant kailio\xc2\xa0\xe2\x80\x93 nuskusta Egipto Mau turi d\xc4\x97meles ant odos.\n_START_SECTION_\nCharakteris\n_START_PARAGRAPH_\nEgipto Mau kat\xc4\x97s yra labai judrios. Jos m\xc4\x97gsta d\xc5\xabkti ir siausti tiek jaunos, tiek suaugusios. Mau kat\xc4\x97s m\xc4\x97gsta \xc5\xa1velnum\xc4\x85, be to, pa\xc4\x8dios yra nepaprastai meilios. Jos mielai bendrauja tiek su \xc5\xbemon\xc4\x97mis, tiek su kitais gyv\xc5\xabnais. Mau kat\xc4\x97s linkusios bendrauti balsu, kuris gali b\xc5\xabti ir \xc5\xa1velniai melodingas, ir gr\xc4\x97smingai riaumojantis, ir kniaukiantis.'